**Αθήνα:** 15.01.2019

**Αρ. Πρωτ.:**

**ΑΝΑΚΟΙΝΩΣΗ**

**Πρόσκληση για την υποβολή αιτήσεων επιχορήγησης δράσεων σε αναπηρικούς συλλόγους Μακεδονίας- Θράκης**

Υποέργο 1 του έργου «Οργάνωση και Ενίσχυση Δράσεων Κοινωνικής Στήριξης ΑμεΑ και Ευπαθών Κοινωνικών Ομάδων και Φορέων Κοινωνικής Αλληλεγγύη της Μακεδονίας και Θράκης»

Με τη συνεργασία της ΕΣΑμεΑ και της Γενικής Διεύθυνσης του υπουργείου Εσωτερικών, δημοσιεύθηκε Πρόσκληση για την υποβολή αιτήσεων επιχορήγησης δράσεων για το υποέργο 1 του έργου «Οργάνωση και Ενίσχυση Δράσεων Κοινωνικής Στήριξης ΑμεΑ και Ευπαθών Κοινωνικών Ομάδων και Φορέων Κοινωνικής Αλληλεγγύης της Μακεδονίας και Θράκης», με διακριτικό τίτλο «ΣΤΗΡΙΖΩ»(ΑΡ.ΠΡΩΤ.: 257/14-01-2019). Την πρόσκληση και την αίτηση θα τη βρείτε στον σύνδεσμο <http://www.mathra.gr/?p=20914> και στην ιστοσελίδα της ΕΣΑμεΑ [www.esamea.gr](http://www.esamea.gr)

Απευθύνεται ΑΠΟΚΛΕΙΣΤΙΚΑ σε συλλόγους, σωματεία, συνεταιρισμούς και νομικά πρόσωπα μη κερδοσκοπικού χαρακτήρα που δραστηριοποιούνται στην κοινωνική και εργασιακή ένταξη των Ατόμων με Αναπηρία και έχουν την έδρα τους σε μια από τις Περιφερειακές Ενότητες της Μακεδονίας και της Θράκης ή μπορούν να αποδείξουν ότι λειτουργούν νόμιμα ενεργά παραρτήματά τους στις ανωτέρω περιφερειακές ενότητες τα τελευταία δύο χρόνια, ανεξαρτήτως της κύριας έδρας.

Το έργο αφορά σε ημερίδες ενημέρωσης και εκπαίδευσης, συνέδρια, καμπάνιες ευαισθητοποίησης, επιμορφωτικά workshops, προώθηση καλών πρακτικών και δικτύων σε στοχευμένα θέματα κοινωνικής στήριξης και αλληλεγγύης. Σκοπός του είναι να συμβάλλει στην ευαισθητοποίηση και την ενεργή συμμετοχή των πολιτών σε θέματα κοινωνικής στήριξης ατόμων με αναπηρία, στην κοινωνική συνοχή των τοπικών κοινωνιών της Μακεδονίας και Θράκης καθώς και σε ενεργητικές πολιτικές στήριξης και αλληλεγγύης των ΑμεΑ.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |